Az európai nagydíjon a Valencia Street Circuiten a 8. helyen várta a másnapi futamot megelőzve csapattársát, aki a 9. helyről rajtolhatott el. A futamon a 49. körben motorhiba miatt volt kénytelen feladnia a versenyt. A brit nagydíj időmérőjén a 13. rajtkockát szerezte meg, majd a futamon a szezon során másodjára ért célba pont szerző helyen és csakúgy mint Malajziában a 10. helyen ért célba. A hazai versenyén a 10. rajtpozícióból vágott neki a másnapi futamnak, ahol csak a 13. helyen ért célba egy kör hátrányban. A 25. magyar nagydíjon a 10. időt érte el a kvalifikáción. A futamon a szezon során elérte a legjobb helyezését, a 6. helyen intették le, ami 8 világbajnoki pontot jelentett számára.